CELEX: 32014R0646
Language: sl
Date: 2014-06-12 00:00:00
Title: Izvedbena uredba Komisije (EU) št. 646/2014 z dne 12. junija 2014 o uvrstitvi določenega blaga v kombinirano nomenklaturo

18.6.2014   
            
            
               SL
            
            
               Uradni list Evropske unije
            
            
               L 178/2
            
         IZVEDBENA UREDBA KOMISIJE (EU) št. 646/2014
   z dne 12. junija 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. junija 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek iz jekla, katerega steblo je delno navojno, delno oblečeno v plastiko. Glava ima križno vdolbino za izvijač. Izdelek ni niti koničast niti nima konusne oblike. Dolg je približno 45 mm, njegov zunanji premer pa je približno 7 mm.
                  Oblikovan je kot del pritrdilnega okovja za pohištvo. Navojni del izdelka se uvije v prednavrtano odprtino v enem delu pohištva. Glava izdelka se vstavi v prednavrtano odprtino v drugem delu pohištva. Oba dela pohištva se spojita tako, da se glava izdelka zatakne v utor drugega dela pritrdilnega okovja (ki ob predložitvi carini ni vključen).
                  
                      (1) Glej sliko.
               
               
                  7318 19 00
               
               
                  Uvrstitev je določena s splošnimi pravili 1, 3(b) in 6 za razlago kombinirane nomenklature, opombo 1 k poglavju 83 ter z besedilom oznak KN 7318 in 7318 19 00.
                  Gre za sestavljeno blago iz dveh materialov. Izdelek se mora uvrstiti glede na material, ki mu daje bistveni značaj (kovina).
                  Uvrstitev pod tar. št. 8302 kot pritrdilni element iz navadne kovine za pohištvo je izključena, ker je izdelek le del celotnega pritrdilnega okovja in ima značaj navojnega izdelka iz tar. št. 7318 (glej opombo 1 k poglavju 83).
                  Ta izdelek se ne šteje za vijak iz tar. št. 7318, ker sam po sebi ne pritrjuje ali spaja drugih izdelkov. Uvije se samo navojni del, medtem ko se drugi konec zatakne v utor na drugem delu pritrdilnega okovja. Zato je uvrstitev v oznake KN 7318 12, 7318 14 ali 7318 15 izključena.
                  Izdelek je zato treba uvrstiti pod oznako KN 7318 19 00 med druge izdelke iz jekla.
               
            
         (1)  Slika je samo informativne narave.